Поштовани шестаци,

тема трећег ликовног задатка је **Мој кућни љубимац**

Свако дете које има срећу да поседује кућног љубимца, зна колико је то вредно. Било да се ради о псу, мачки, зецу, корњачи или папагају, кућни љубимци заузимају посебно место у дому и у срцу сваког малишана. Такође, бројни су примери да статус омиљених љубимаца имају необичне животињице попут голубова, слепих мишева, алигатора, змија… Сви они имају улогу најбољих и највернијих пријатеља детета. Када смо тужни, али и када смо срећни, наш кућни љубимац је увек близу, увек спреман да са нама дели сву радост овога света и у потпуности нам преда своје чисто срце. Деца која нису у могућности да имају оваквог другара, склона су томе да га измисле. Зато треба подржати сваки избор и када је реч о реалном или о измишљеном љубимцу или пријатељу**.**

Наши кућни љубимци су наше велико благо и због тога их треба добро пазити и чувати. Кућни љубимци су на неки начин део наше породице, са њима углавном проводимо сваки дан који нам долази у сусрет, а живот без њих би био тешко замислив. У окружењу кућних љубимаца деца се уче одговорности и емпатији према другима. Сама чињеница да љубимца треба помазити, нахранити, прошетати или одвести код ветеринара, децу чини одговорним и бољим малим људима. Такође, многа истраживања указала су на веома значајну улогу кућних љубимаца и животиња када је реч о болесној деци, а посебно деци са посебним потребама. Несебична приврженост и чиста љубав ових драгих бића благотворно утичу на здравствено стање како здраве, а посебно болесне деце.

Љубав је чаробна реч за сва бића на нашој планети, па наравно и за ваше кућне љубимце.

**Техника бојења је слободна. Можете комбиновати технике и материјале.**

**Време за реализацију домаћег задатка је две недеље (до петка 08.05.2020. до 16h).**

Питања и радове достављате на Google учионицу Ликовна култура 5. разред.

 Фотографија рада који шаљете требала би да буде обележена вашим именом, презименом и одељењем ( нпр. Зоран Петровић 5/2).

Свако ангажовање биће бележено у електронски дневник.

Срдачан поздрав Наставница Нирвана